AGIRRE GARITAONANDIA (EH Bildu, 2018-05-31):
Oregi andrea, no me he debido de explicar bien.
Yo no he dicho que no sea gente de la plantilla la que está en cargos de responsabilidad. Lo que cuestiono es cómo se elige a esa gente, qué oposición, ze barne oposaketa gainditu duten, ze meritu lehiaketa egin duten, zelan aukeratu dituzten, ze irizpideen arabera aukeratu dituzten; ez etxekoak diren edo ez diren. Etxe barruan atzamarrez aukeratzen da jendea, hori argi geratu dadila.
Hemen kazetariak gora-behera gabiltzanez, kazetarien galdera nagusia da edo erabiliena eta eraginkorrena, berba bakarrean laburtzen da, eta da zergatik. Eta esaten duzunean jende gehienak aukeratzen duela ETB, galdetu behar diozu zeure buruari zergatik aukeratzen duen EITB. Porque podríamos decir también que, por ejemplo, la película de Torrente es la más taquillera del cine español. Eso no quiere decir que sea de calidad. La gente lo eligió, la vio, pero no es garantía de calidad.
Galdetu behar diozu zeure buruari zergatik ikusten duen ETB gehienbat. Beharbada izango da bertakoa den telebista bakarra delako eta hori da, bertakoa delako, hori da zaindu behar dugun komunikabidea inor baino gehiagok.
Eta bestela, eta esan duzu ez direla nahastu behar karrera profesionala eta independentzia baina ez duzu azaldu zergatik. Horregatik, berriro ere, kazetari bezala egingo nizuke galdera. Zergatik diozu hori? Azaldu iezadazu hurrengo bueltan ze ez dut ulertu.
Eta uste dut gainera ez duzula argumenturik eman, Romero andreak ere ez du argumentu handirik eman. Beno, mugatu zarete ponentziara, o sea, forma kontu batera. Nik uste dut forma kontu horretara mugatu zaretela, horregatik argudio handirik ez daukazuelako.
Eta ponentzia aipatu duzuenez, eta esan dut nik ere nire interbentzioan, guk inork baino gehiago daukagu konpromisoa horrekin. Esan dugu txoria maite dugula eta guk ponentzian serio gaude, eta lanerako gogoarekin, konpromisoarekin gauzak hobetzeko gogoarekin. Eta hori badakizue, zuek inork baino hobeto, konpromiso sendoa daukagula horretan.
...gauzak hobetzeko gogoarekin. Eta hori badakizue zuek baino hobeto konpromiso sendoa daukagula horretan.
Ea hurrengo txandan azaltzen didazuen zergatik ez duzuen benetan babestu gure legez besteko hau, berez, esan dudan bezala, aztertuko dugu, landuko dugu hau lantaldean, baina uste dut premia askoko kontua dela. Esate baterako, edozein enpresatan ezin daiteke produkzioa geldi egon edo plan estrategia egin barik lantzen ari zarelako. Lanean bidea egiten jarraitu behar da, lan egin behar da nahiz eta plan estrategiko bat bezala egiten ibili.
Orduan, azal iezadazue mesedez zergatik ez duzuen babestu eta batez ere nik gehien haserretzen nauena da zergatik  - zeren badaukagu horren historia bat hemen, etxe honetan -  aukera berdintasunaren kontzeptua jausten den. Azal iezadazue zerk ematen dizuen, zergatik den traba aukera berdintasuna oposaketetan eta funtzio publikoan. Oinarrizko kontzeptu bat da.
Zergatik kasu honetan % 80a plantillakoa izan arren, baina zergatik ez den egon aukera berdintasuna, plantillaren % 10 bat izango dira ardura postuetan daudenak. Zergatik beste % 90ek ez daukate aukerarik horretarako? Zein da traba? Zergatik behar da konfiantza lanpostu horietara heltzeko? Zergatik behar da obedientzia lanpostu horietan mantentzeko? Hori da azaldu behar didazuena.
Eta gure argumentua uste dut agi dela. Osorik ez dut entzun eta beno, gure ustez karrera profesionala berdintasunean egitea berme bat da nahiz eta zuk independentziarekin lotu eta gero azaldu iezadazu mesedez, EITB independentea izatea nahi badugu, lotuta joan behar da hori karrera profesionalarekin. Baina denek eduki behar dute aukera karrera profesionalerako.
Eman ditzagun urratsak zentzu horretan, eman ditzagun EITB denona delako. Denona da EITB eta utzi diezaiogun txoria ere aske hegan egiten.